עיריית ראשון לציון - ראש עיריית ראשון לציון, דב צור, קיבל מארגון אקים תעודת הוקרה
ראש עיריית ראשון לציון, דב צור, קיבל מארגון אקים תעודת הוקרה
בשבוע שעבר הוזמן ראש עיריית ראשון לציון, דב צור, לאסיפה הכללית השנתית של ארגון אקים ישראל, אשר התקיימה בסימן 60 שנה לארגון אקים. האסיפה סיכמה שנה נוספת של פעילות למען שיפור איכות חייהם של הלוקים בפיגור שכלי.
בהזמנה שניתנה לראש העיר, דב צור נכתב:"לא לחינם בחרנו את עירך, ראשון לציון, כעיר בה תתקיים השנה האסיפה הכללית של אקים ישראל. העיר בראשותך מפגינה יחס חם ותנופת עשייה למען אנשים עם פיגור שכלי, כמו התחדשות בסניף אקים ראשון לציון המקומי ועל כך ברצוננו להודות לך".
האסיפה התקיימה בבית הספר בלקינד בעיר, בנוכחות יושב ראש ועדת הכספים של הכנסת, חבר הכנסת משה גפני, אשר התארח כאורח הכבוד באסיפה. כמו כן, האסיפה התקיימה במעמד יו"ר אקים ישראל, עמי אילון, מנכ"לית אקים, סיגל פרץ יהלומי וכן 150 יו"רים וחברי הנהלות מ-62 סניפי אקים ברחבי הארץ.
בכנס ניתנה לצור תעודת הוקרה על כל הסיוע, העזרה ושיתוף הפעולה שניתנו על ידי העירייה לסניף אקים בראשון לציון.
ראש עיריית ראשון לציון, דב צור:"אני מודה על הוקרת התודה שניתנה לעירייה על ידי ארגון אקים, לכבוד הוא לנו. המשיכו בעבודת הקודש בה אתם עושים חיל כל ימות השנה ואני מתחייב להמשיך לעזור ולשתף פעולה עמכם ככל שאוכל".